मेरठ। मेरठ जिले के रासना गांव में एक कलयुगी पिता ने शराब के नशे में अपने चार माह के मासूम को जमीन पर पटक कर दे मारा। अस्पताल में भर्ती कराए गए घायल बच्चे की मौत हो गई। पुलिस के अनुसार, विशाल शर्मा व उसकी पत्नी एकता शर्मा के बीच शराब को लेकर विवाद हो गया। जिसके बाद गुस्से में आकर शराबी बाप ने अपने चार माह के मासूम लक्ष्य शर्मा को जमीन पर पटक दिया। बच्चे को गंभीर हालत में अस्पताल में भर्ती कराया गया, जहां उसकी मौत हो गई। एकता शर्मा की तहरीर पर पुलिस ने मुकदमा दर्ज कर शराबी बाप को गिरफ्तार कर लिया है।